สวัสดีค่ะขออีกหนึ่งคำถามนะคะพอดีว่ามีคำถามของพี่สาวที่เขาอยากรู้ ประจำเดือนมานานเกือบสามเดือนเป็นแบบนี้มาสองสามครั้งแร้ว ปี2019เป็น1ครั้งเป็นก่อนสิ้นปีของ2019แล้วปี2020นี้เป็นสองครั้งครั้งที่สองจำไม่ได้ว่าเป็นเดือนไหนแต่จำได้ว่ามาเกือบเดือนแล้วก็มาเป็นอีกวันที่8/10/63หายวันที่18/11/63แล้วมาเป็นอีกสิ้นเดือนพ.ย.30/11/63เป็นนานยันปัจจุบันไม่หายไม่กล้าไปพบแพทย์เพราะประจำเดือนไม่หาย รอหายถึงจะไปให้แพทย์ตรวจจะได้สะดวกทั้งสองฝ่าย อยากทราบว่ามียาลดฮอร์โมนให้ปรัจำเดือนหยุดไหมคะอยากไปพบแพทย์มากๆแต่ส่วนตัวอยู่ต่างจังหวัดไม่ค่อยรู้ที่รู้ทางไปเองไม่สะดวกต้องรอให้แฟนหยุดงานแล้วพาไป ขอบสำหรับคำตอบล่วงหน้าค่ะ
สวัสดีค่ะ การมีประจำเดือนมามากติดต่อกันเกิน 7 วันขึ้นไปแล้วนั้น จัดว่าเป็นความผิดปกติ และอาจมีสาเหตุต่างๆเช่น การมีเนื้องอกที่มดลูกหรือปากมดลูก ภาวะแทรกซ้อนจากการตั้งครรภ์ (นึกถึงได้น้อยถ้าเป็นมาหลายครั้งแล้ว) เลือดตามหลังการปฏิสนธิ การติดเชื้อที่ปากมดลูกหรือมดลูก อวัยวะภายในอุ้งเชิงกรานอักเสบ การแข็งตัวของเลือดผิดปกติไม่ควรรอให้เลือดหยุดจึงไปค่ะ หากเลือดออกติดต่อกันมากดังกล่าวมา สามารถไปตรวจได้เลย โดยถ้าเลือดยังออกเยอะ แพทย์สามารถทำการหยุดเลือดให้ได้ด้วยการขูดมดลูก หรือการใช้ยาฮอร์โมนภายใต้การดูแลของแพทย์ ไม่ควรซื้อยาใดๆมาใช้เองในระหว่างนี้ และอาจต้องมีการเก็บตัวอย่างจากช่องคลอด/ปากมดลูก/มดลูก ไปดูด้วยว่ามีความผิดปกติเช่นเนื้องอก เนื้อร้ายที่ทำให้เลือดออกผิดปกติอยู่ตลอดหรือไม่ ร่วมกับอัลตราซาวน์หน้าท้องหาเนื้องอกมดลูกไปด้วยค่ะ